**Тэма:** Правілы пераносу слоў

**Мэта:** замацоўваць веды вучняў пра падзел слоў для пераносу з аднаго радка на другі.

**Задачы:**

*1)    Удасканальваць уменні:*

·        пераносіць словы з  аднаго радка на другі па складах, улічваючы, што словы з 1 складам не пераносяцца, а таксама што нельга пакідаць або пераносіць на наступны радок адну літару, нават калі яна адпавядае складу,

·        адрозніваць паняцце складападзелу ад падзелу слоў для пераносу,

·        пераносіць словы з аднаго радка на другі са спалучэннем зычных, літарамі й, ў, ь  і апострафам,

·        тлумачыць перанос слоў правіламі,

·        пераносіць словы са спалучэннямі літар дз і  дж, калі яны абазначаюць гукі [дж], [дз], [дз’]), а таксама калі д адносіцца да прыстаўкі, а з, ж – да кораня.

·        выкарыстоўваць перанос слоў на пісьме.

*2)    Развіваць:*

•      арфаграфічную пільнасць праз уменне  знаходзіць і выпраўляць памылкі, дапушчаныя пры пераносе слоў,

•      звязнае вуснае маўленне праз поўныя адказы вучняў на пытанні настаўніка,

•      лагічнае мысленне праз адгадванне загадак,

•      навыкі работы з інтэрактыўнымі заданнямі на камп’ютары.

*3)    Выхоўваць:*

•         цікавасць да ўрокаў беларускай мовы праз наступныя формы работы: выкананне інтэрактыўных заданняў на камп’ютары, праца на індывідуальных картках і маршрутных лістах, работа па варыянтах, праца з “палітрай настрою”.

**Тып:** камбінавы ўрок.

**Форма:** зімовае падарожжа.

**Ход урока**

**1.     Арганізацыйны этап   / Станцыя “Прывітанне, Студзень”**

**1.1 Прывітанне**

-Добрай раніцы! *(Вучні вітаюцца)*

-Сёння да нас прыйшло шмат гасцей. Павярніцеся да іх і павітайцеся.

*Дзеці:*         На ўроку мовы сёння

Мы будзем добра працаваць.

І свае веды вельмі  рады ўсім вам паказаць.

-Сядайце!

**1.2 Прыём “Палітра настрою”**

-Старажытныя грэкі казалі: “Добры настрой – палова перамогі”. З   дапамогай палітры настрою, пакажыце свой настрой у пачатку ўрока.

•      Падыміце зялёныя палачкі ўверх, калі вы пачынаеце ўрок з цудоўным настроем і чакаеце ад урока што-небудзь цікавае.

•      Жоўтыя – з сонечным настроем, бо добра падрыхтаваліся да ўрока.

•      Аранжавыя – вы спакойныя, бо ўпэўнены ў сваіх ведах.

•      Ружовыя – вам сумна.

•      Сінія – вы напружаны, адчуваеце трывогу.

-Я спадзяюся, што ўрок будзе бадзёрым, а гэта дапаможа нам лёгка працаваць і атрымліваць добрыя адзнакі.

**1.3 Праца на маршрутных лістах**

-Дзеці, сёння мы з вамі будзем працаваць на маршрутных лістах, якія ляжаць у вас на партах. Таму вазьміце іх, запішыце дату, словы “класная работа”. *(Вучні робяць запісы на маршрутных лістах)*

**2. Мэтавызначэнне / Станцыя “Мэты Зімы”**

**2.1 Работа з эпіграфам**

-Дзеці, прачытайце, калі ласка, эпіграф да нашага ўрока.

*З кожным днём усё халадней.*

*Грэе сонца ўсё слабей.*

*Усюды снег, ды не вясна,*

*Бо на двары ў нас ... (зіма).*

-Аб чым ён? *(Адказы дзяцей)*

- Эпіграф вельмі добра падыходзіць да нашага ўрока, таму што ў нас не звычайны ўрок, а зімовае падарожжа. Нас чакаюць цікавыя заданні, выканаўшы якія, вы зможаце атрымаць добрыя адзнакі.

- Скажыце, ці ёсць у гэтым эпіграфе памылкі? *(Няправільна перанесена слова халадней).*

- Значыць, каб выправіць памылку ў нашым эпіграфе, мы адпраўляемся ў зімовае падарожжа па якой тэме? *(Вучні адказваюць:  “Правілы пераносу слоў”).*

-Малайцы! Таму давайце на маршрутныя лісты запішам тэму ўрока. *(Вучні робяць запісы на маршрутных лістах)*

**2.2 Пастаноўка задач урока**

-Паглядзіце яшчэ раз на тэму нашага ўрока і скажыце, чым мы сёння будзем займацца, што павінны замацаваць і ўмець у канцы ўрока? *(Адказы вучняў)*

Ø Я даведаюся аб тым, як … *(правільна пераносіць словы з аднаго радка на другі).*

Ø Для гэтага мне патрэбна… *(вывучыць правілы, уважліва слухаць настаўніка, выканаць усе заданні).*

Ø Я буду ўмець адрозніваць … *(складападзел ад падзелу слоў для пераносу).*

-Добрыя мэты! Я спадзяюся, што ў нас усё атрымаецца!

**3. Праверка дамашняга задання / Станцыя “Выпрабаванні Снегавіка”**

-Мы зараз з вамі адпраўляемся на станцыю “Выпрабаванні Снегавіка”. На гэтай станцыі вам неабходна  паказаць, ці зразумелі вы прошлую тэму ўрока і як выканалі дамашняе заданне.

**3.1 Работа са складамі**

-Твая мэта – размеркаваць  словы па чатырох скрынках: словы з 1 націскным складам, 2 націскным складам, 3 націскным складам і 4 націскным складам.

**Адказ:**

|  |  |  |  |
| --- | --- | --- | --- |
| **1** | **2** | **3** | **4** |
| спіна, рэмень, лопух, вусы, супавы | жыхар, імя, абруч, малы, сівы, дэфіс | крапіва, дакумент, навіна, жалюзі, адзінаццаць, кіламетр, таварыскі | прэміраваць, садавіна |

-Ці справіў(-ла)ся з заданнем?

-Памылкі ёсць?

-        балаў у цябе за выкананне гэтага задання. Малайчына, можаш прысесьці!

**3.2 Работа на індывідуальных картках**

-Хто жадае папрацаваць на індывідуальных картках?

-Ваша мэта – паставіць націскі ў словах. Працуеце самастойна. На картках запісаць сваё прозвішча, імя, клас.

|  |
| --- |
| **Індывідуальная картка****“Націск”****Клас**                                                                                                        **Прозвішча, імя**                                                                                      *Пастаўце націск у словах:*Грамадзянін, дыспансер, адзінаццаць, каталог, стары, занятасць, крапіва, маленькі, прыяцель, спіна, вусы, рэмень, каменны, наспех, супавы, дасыта, цяжар, сліна, імя, фартух. |

**Адказы:**

Грамадзянін – грамадзЯнін

дыспансер – дыспансЕр

адзінаццаць – адзінАццаць

каталог – каталОг

стары – старЫ

занятасць – занЯтасць

крапіва – крапівА

маленькі – малЕнькі

прыяцель – прЫяцель

спіна – спІна

вусы – вУсы

рэмень – рЭмень

каменны – камЕнны

наспех – наспЕх

супавы – сУпавы

дасыта – дасЫта

цяжар – цяжАр

сліна – слІна

імя – імЯ

фартух – фартУх

-Ці справіліся з заданнем?

-Што выклікала цяжкасці?

-Здавайце карткі на праверку. На наступным уроку я вам скажу адзнакі за выкананне гэтых заданняў.

**3.3 Праверка выканання д/з у сшытках**

-Якое дамашняе заданне выконвалі? *(Практыкаванне 38).*

-Што трэба было зрабіць у гэтым практыкаванні? *(Прыдумаць пачатак тэкста (2-3 сказы). Выпісаць з тэксту па 2 словы з першым, другім і трэцім націскнымі складамі. Паставіць націск у словах).*

-Што было цяжкім у выкананні дамашняга задання?

-Зараз пойдуць да дошкі 3 вучні.  1-шы вучань запіша словы з 1 націскным складам.   2-гі –  з 2 націскным складам.   3-ці – з 3 націскным складам.  Не забудзьце паставіць націскі. Хто жадае?

**Адказ:**

|  |  |  |
| --- | --- | --- |
| 1 націскны склад | 2 націскны склад | 3 націскны склад  |
| Дзя’дзечка | Глядзі’це | Закрыча’лі |
| Но’гі | Лісі’чкі | Асцяро’жна |

-Ці ёсць памылкі на дошцы? Добра! Можаце прысесці.

-А пачатак, які вы павінны былі прыдумаць,  прачытае                         .

**Адказ:**

*Сонечным ранкам з вядзерцам у руках я направіўся ў лес. Там я сустрэў хлопчыкаў з нашай вёскі.*

-У каго іншы варыянт? Зачытайце, калі ласка.

-Да выканання дамашняга задання некаторым вучням неабходна адносіцца адказней.

**3.4 Франтальнае апытванне**

·        Які раздзел навукі аб мове называецца “фанетыка”? *(Фанетыка — раздзел навукі аб мове, у якім вывучаюцца гукі мовы).*

·        Які раздзел навукі аб мове называецца “арфаэпія”? *(Арфаэпія — раздзел навукі аб мове, у якім вывучаюцца правілы вымаўлення гукаў і іх спалучэнняў).*

·        Які раздзел навукі аб мове называецца “графіка”? *(Графіка — раздзел навукі аб мове, у якім вывучаюцца пісьмовыя знакі, суадносіны паміж гукамі і літарамі).*

·        Які раздзел навукі аб мове называецца “арфаграфія”? *(Арфаграфія — раздзел навукі аб мове, у якім вывучаюцца правілы напісання слоў і іх частак).*

·        Які графічны знак называецца літарай? *(Літара — графічны знак, які выкарыстоўваецца для абазначэння на пісьме гукаў мовы).*

·        Што называецца алфавітам? *(Алфавіт — сукупнасць літар, размешчаных ва ўстаноўленым парадку).*

·        Колькі літар у беларускім алфавіце? *(32)*

·        Як вызначыць колькасць складоў у слове? *(Колькі ў слове галосных гукаў, столькі і складоў: гром (1 склад), рэ-ха (2 склады)).*

·        Якія склады называюцца націскнымі? *(Галосны гук, на які падае націск, і склад з гэтым галосным называюцца націскнымі).*

·        Якія словы называюцца амографамі? Прывядзіце прыклады. *(Амографы – гэта словы, якія пішуцца аднолькава, але адрозніваюцца ў вымаўленні месцамі націску: му́ка – мука́, па́даць – пада́ць).*

- Такім чынам, можна лічыць, што пройдзеную тэму на прошлым уроку вы засвоілі (поўнасцю, часткова), але да тэарэтычнага матэрыялу неабходна адносіцца сур’ёзней, каб у будучым гэтыя веды не разгубіць. Не забудзьце прыйсці на падтрымліваючыя заняткі.

**4. Вывучэнне новага матэрыялу / Станцыя “Дапаможам Сняжынцы”**

**4.1 Назіранне над моўным матэрыялам і праверка разумення правілаў**

-Дзеці, мы адпраўляемся на станцыю “Дапаможам Сняжынцы”. У яе здарылася бяда. Ёй неабходна было падзяліць словы для пераносу. Але яна на ведае, як правільна гэта зрабіць. Давайце дапаможам ёй!

*1.     Тр-ава, гал-ава.*

-         Ці правільна перанесла Сняжынка словы?

-         Дзе яна зрабіла памылкі?

-         Давайце сфармулюем правіла пераносу слоў.*(З аднаго радка на другі словы пераносяцца па складах).*

-         Давайце запішам гэтыя словы на маршрутныя лісты, правільна падзяліўшы іх для пераносу.

*2.     Д-ом, л-ес, мос-т.*

-       Ці правільна перанесла Сняжынка словы?

-       Дзе яна зрабіла памылкі?

-       Давайце сфармулюем правіла пераносу слоў. *(Словы з 1 складам не пераносяцца).*

-       Давайце запішам гэтыя словы на маршрутныя лісты правільна.

*3.     За-йка, піс-ьмо,  ла-ўка, аб-‘ява.*

-         Ці правільна перанесла Сняжынка словы?

-         Дзе яна зрабіла памылкі?

-         Давайце сфармулюем правіла пераносу слоў. *(Літары й, ў, ь  і апостраф не аддзяляюцца ад папярэдняй літары).*

-         Давайце запішам гэтыя словы на маршрутныя лісты, правільна падзяліўшы іх для пераносу.

*4.     Ся-стра, сяс-тра, сяст-ра.*

-         Ці правільна перанесла Сняжынка словы?

-         Ці магчыма некалькі варыянтаў пераносу аднаго і таго слова?

-         Давайце сфармулюем правіла пераносу слоў. (*Калі паміж галоснымі ёсць спалучэнне зычных, то пераносіцца на наступны радок або ўсё гэта спалучэнне, або любая яго частка).*

*5.     А-сака, ліні-я, рады-ё.*

-         Ці правільна перанесла Сняжынка словы?

-         Дзе яна зрабіла памылкі?

-         Давайце сфармулюем правілы пераносу слоў. *(Нельга пакідаць або пераносіць на наступны радок адну літару, нават калі яна адпавядае складу).*

-         Давайце запішам гэтыя словы на маршрутныя лісты, правільна падзяліўшы іх для пераносу.

*6.     Студ-зень, урад-жай.*

-         Ці правільна перанесла Сняжынка словы?

-         Дзе яна зрабіла памылкі?

-         Давайце сфармулюем правіла пераносу слоў. *(Нельга раздзяляць пры пераносе спалучэнні літар****дж****і****дз****, калі яны абазначаюць гукі [дж], [дз], [дз’]).*

-         Давайце запішам гэтыя словы на маршрутныя лісты, правільна падзяліўшы іх для пераносу.

*7.     Ад-жаць, пад-земны.*

-         Ці правільна перанесла Сняжынка словы?

-         Давайце сфармулюем правіла пераносу слоў. (*Спалучэнні дж і дз можна разбіваць пераносам, калі д адносіцца да прыстаўкі, а з, ж да кораня).*

-Малайцы! Я лічу, што вы не толькі дапамаглі Сняжынцы, але і сабе. Бо ўсім неабходна быць адукаванымі і ўмець пераносіць словы на другі радок, не дапускаючы пры гэтым памылак.

**4.2 Фізкультхвілінка**

-Ці стаміліся? Прыйшоў час адпачыць.

*Давайце ўстанем дружна, разам,*

*Уменні рухацца пакажам.*

*Так паглядзім улева, управа,*

*На месцы ўсе паскачам жвава,*

*І нахінёмся нізка-нізка,*

*Зноў станем прама, па-англійску.*

*Нарэшце, удыхнём глыбока*

*І вернемся да тэмы ўрока.*

-Вось мы і адпачылі. Можна працаваць далей.

**4.3  Чытанне правілаў з падручніка**

-         А зараз давайце звернемся да падручніка. Адкрыйце ст.20, пр.40.   Хуценька праглядзіце, ці ўсё мы сказалі? 

-Такім чынам, вы ведаеце ўсе правілы, таму можа адпраўляцца далей.

**5. Замацаванне вывучанага / Станцыя “Завіруха ведаў”**

-Дзеці, мы адпраўляемся на наступную станцыю “Завіруха ведаў”. Каб яна вас не закруціла ў снежнай буры, нам неабходна паказаць свае веды па тэме “Правілы пераносу слоў”.

**5.1 Гульня “Знайдзі словы”**

Дзеці, ваша мэта: знайсці  5 слоў – назваў рэчаў, неабходных для зімніх гульняў. Выпішыце гэтыя словы. Падзяліце іх для пераносу.



**Адказ:**

Санкі – са-нкі, са-нкі.

Клюшка – клю-шка, клюш-ка.

Лыжы – лы-жы.

Канькі – ка-нькі, кань-кі.

Шайба – шай-ба.

-Такім чынам, пры выкананні гэтага задання мы замацавалі правілы пераносу слоў са збегам зычных і з літарай й, якая на другі радок не пераносіцца.

**6. Падвядзенне вынікаў урока / Станцыя “Ледзяныя веды”**

-Мне хочацца, каб веды, якія вы атрымалі на ўроку, не расталі  і не затанулі. Таму адкажыце на мае пытанні:

·        Якую тэму вывучалі сёння?

·        Пра што даведаліся?

·        Як пераносяцца словы з аднаго радка на другі? Прывядзіце прыклад. *(З аднаго радка на другі словы пераносяцца па складах: пе-рамога).*

·        Што не аддзяляецца ад папярэдняй літары? Прывядзіце прыклад.*(Ад папярэдняй літары не аддзяляюцца літары й, ў, мяккі знак і апостраф: вай-на, поў-ны, кась-ба, пад’-ём).*

·        Як пераносіцца спалучэнне зычных? Прывядзіце прыклад. *(Калі паміж галоснымі ёсць спалучэнне зычных, то пераносіцца на наступны радок або ўсё гэта спалучэнне, або любая яго частка: збо-жжа, збож-жа)*

·        Што трэба памятаць пра перанос спалучэнняў дж і дз? Прывядзіце прыклад.  (*Спалучэнні дж і дз можна раздзяляць пры пераносе, калі д адносіцца да прыстаўкі, а з, ж — да кораня: ад-звінець. Нельга раздзяляць пры пераносе спалучэнні літар дж і дз, калі яны абазначаюць гукі [дж], [дз], [дз’]: гля-дзяць).*

·        Ці можна пакідаць ці пераносіць на наступны радок 1 літару? *(Нельга пакідаць або пераносіць на наступны радок адну літару: юнак).*

·        Што мы ведаем пра перанос слоў, якія складаюцца з 1 склада? *(Такія словы не пераносяцца: дом).*

**7. Рэфлексія / Станцыя “Лыжны настрой”**

-Дзеці, калі вы катаецеся на лыжах, у вас вельмі добры настрой. Зараз праверым, з якім настроем для вас прайшоў урок.

**7.1 Апытванне**

·        Скажыце, дзеці, ці дасягнулі мы мэты, якія ставілі на пачатку ўрока?

·        Што не зразумелі?

·        Ці паспяхова выканалі заданні?

·        Як вы думаеце, што не атрымалася?

·        Якое заданне здалося самым цяжкім?

·        Што для вас было самым цікавым на ўроку?

**7.2 Прыём “Палітра настрою”**

-Зараз падрыхтуеце палачкі настрою.

·        Падыміце зялёную палачку тыя, хто з цудоўным настроем актыўна працаваў, з заданнямі справіўся паспяхова.

·        Жоўтую – хто з сонечным настроем, бо добра зразумеў правілы, якія вывучалі на  ўроку.

·        Аранжавую – вы спакойныя, бо ўпэўнены ў сваіх ведах.

·        Ружовую – вам сумна, бо ў некаторых заданнях вы рабілі памылкі.

·        Сінюю – каму заданні былі занадта цяжкімі і вам яшчэ патрэбна  мая дапамога.

**8. Дамашняе заданне / Станцыя “Лютае выпрабаванне”**

-Дзеці, звернемся да дамашняга задання.

**9. Ацэнка ведаў  / Станцыя “Марозная адзнака”**

**9.1 Ацэнка ведаў настаўнікам**

-Дзеці, сёння ўсе (добра/дрэнна/не ў поўную моц/ актыўна/пасіўна) працавалі.

-Але хочацца адзначыць добрую работу на ўроку: ... .

-Трэба падцягнуць веды: … .

**9.2 Самаацэнка**

-Не забудзьце ацаніць сябе самі, паставіўшы адзнаку ў пустую клетку на маршрутным лістку.

-Дзякую вам за добрую працу на ўроку! Здавайце маршрутныя лісты. Можаце быць вольнымі!